ATP30 ฉวยจังหวะ “โควิด” ระบาด รุกขยายกลุ่มลูกค้าใหม่
ATP30 ฉวยจังหวะ "โควิด" ระบาด รุกขยายกลุ่มลูกค้าใหม่
ATP30 ฉวยจังหวะ "โควิด" ระบาด รุกขยายกลุ่มลูกค้าใหม่
11 ม.ค. 2564

นายปิยะ เตชากูล กรรมการผู้จัดการ บริษัท เอทีพี 30 จำกัด (มหาชน) หรือ ATP30 เปิดเผยว่า จากสถานการณ์แพร่ระบาดโควิด-19 รอบใหม่ ศูนย์บริหารสถานการณ์โควิด-19 (ศบค.) มีมติยกระดับให้พื้นที่ 5 จังหวัด ได้แก่ สมุทรสาคร ชลบุรี ระยอง จันทบุรี และตราด เป็นพื้นที่ควบคุมสูงสุดและเข้มงวด ส่งผลให้โรงงานในพื้นที่ดำเนินการตามมาตรการเว้นระยะห่างทางสังคม (Social Distancing) จึงมีความต้องการขอใช้บริการรถรับส่งเพิ่มขึ้นเพื่อเว้นระยะห่างให้กับพนักงาน
โดยกรณีดังกล่าวส่งผลดีกับบริษัทซึ่งเป็นผู้บริหารรถรับส่งพนักงานในพื้นที่ และส่วนใหญ่เป็นพนักงานในสายการผลิต ที่ไม่สามารถทำงานจากที่บ้านได้ (Work From Home) ทั้งนี้ บริษัทได้จัดเตรียมรถเพื่อสนับสนุนนโยบายดังกล่าว พร้อมดำเนินการมาตรการควบคุมการแพร่ระบาดอย่างเข้มงวด
อย่างไรก็ตาม บริษัทมีกลยุทธ์กระจายกลุ่มลูกค้าในหลากหลายอุตสาหกรรม ทำให้บริษัทยังสามารถรับรู้รายได้ในกลุ่มอุตสาหกรรมที่ได้รับประโยชน์จากวิกฤติโควิด-19 อาทิ กลุ่มอุตสาหกรรมอุปโภคและบริโภค กลุ่มอุตสาหกรรมอิเล็กทรอนิกส์ รวมถึงผู้ประกอบการมีประสบการณ์ จึงเชื่อว่าจะสามารถปรับตัวรับมือการแพร่ระบาดรอบใหม่นี้ได้ดีขึ้น
 
 